वडोदरा। भाजपा नेता व पूर्व पार्षद प्रफुलगिरी गोस्वामी की गुरुवार को रहस्यमय परिस्थिति में मौत के दो घंटे पहले का वीडियो वायरल हुआ है। दोस्त द्वारा बनाए गए इस वीडियो में प्रफुलगिरी ‘सौरभभाई के साथ कंप्रोमाइज नहीं कर सकता..’ कहते हुए नजर आ रहे हैं। इस मामले में पुलिस अब तक प्रफुलगिरी के दोस्तों सहित सात लोगों से पूछताछ कर चुकी है, लेकिन कोई जानकारी नहीं मिली। वहीं, पोस्टमॉर्टम रिपोर्ट में कुछ नहीं आने पर चिकित्सकों ने विसरा फोरेनिक रिपोर्ट के भेजी है।
सौरभभाई कौन?
इस वीडियो के सामने आने के बाद गुजरात की राजनीति में भी हलचल मच गई है। लोगों की जुबान पर यही सवाल है कि आखिर सौरभभाई कौन हैं, जिसका प्रफुलगिरी जिक्र कर रहे हैं। इस वीडियो के सामने के आने के बाद उनकी पत्नी नेहा ने भी पति की मौत नहीं, हत्या किए जाने की आशंका व्यक्त की है।
बेटी का जन्मदिन था:
अटलादरा क्षेत्र में ब्रजधाम सोसायटी में रहने वाले प्रफुलगिरी गोस्वामी की बेटी का बुधवार को जन्मदिन था। घर पर ही देर रात जन्मदिन की पार्टी दी गई थी, जिसमें वडोदरा के महापौर भरत डांगर सहित भाजपा के सैकड़ों कार्यकर्ताओं को भी आमंत्रित किया गया था। रात के लगभग 10 बजे गोस्वामी अपने दो दोस्तों के साथ पार्टी में गए, जहां से देर रात शराब के नशे में घर लौटे थे, लेकिन सुबह उठ नहीं सके।
दलबदली के कारण आए थे चर्चा में:
गोस्वामी हाली ही में वडोदरा में काफी चर्चा में रहे थे। वे भाजपा के प्रभावशाली नेताओं में शुमार थे। इसके पहले वे भाजपा के पार्षद भी रह चुके थे। हाल ही में नगरीय निकाय चुनाव के समय अचानक ही गोस्वामी भाजपा छोड़ कांग्रेस में शामिल हो गए थे, लेकिन दो-तीन बाद ही वापस भाजपा में आ गए थे।
एन वक्त पर कांग्रेस पार्टी को दिया था धोखा:
कांग्रेस ने भाजपा के वर्तमान महापौर भरत डांगर के खिलाफ प्रफुलगिरी को उतारा था, लेकिन नामांकन फॉर्म भरने के अंतिम दिन ही प्रफुलगिरी ने अपना नाम वापस ले लिया था और शाम को ही वापस भाजपा में लौट आए थे। इसके बाद से ही प्रफुलगिरी मीडिया की सुर्खियों मे बने हुए थे।
आगे की स्लाइड्स में देखें, संबंधित फोटो:
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva